அதன் பிறகு தமிழக மக்களின் நலனுக்காகவே குரல் கொடுக்கத் தொடங்கினார். கர்நாடகா, காவிரியில் தண்ணீர் தர மறுக்கும்போது கர்நாடகாவில் உள்ள அணைகளை குண்டு வைத்து தகர்ப்பேன் என்றும், கன்னட சூப்பர் ஸ்டார் ராஜ்குமாரைக் கடத்தி காவிரி நதி நீர் பிரச்னைக்கு நிரந்தரத் தீர்வு காண வேண்டும் என்றும் வலியுறுத்தினார். இதனால் கன்னடர்கள் தமிழர்களைக் கண்டு பயந்தார்கள். ஒகேனக்கல் பக்கம் வர மாட்டார்கள். ஆனால், தற்போது என் கணவர் இல்லாததால், ஒகேனக்கல் எங்களுடையது என்றும், மேகேதாட் பகுதியில் அணை கட்டவும் துணிந்திருக்கிறார்கள். தமிழகக் காவல் துறையினர் என் கணவரைத் திட்டமிட்டுக் கொலை செய்துவிட்டார்கள். அவர் மட்டும் உயிரோடு இருந்திருந்தால், காவிரி நதி நீர் பிரச்னை இவ்வளவு பெரிதாகி இருக்காது. தமிழர்களுக்கு பாதுகாப்பாகவும் இருந்திருப்பார்.